wickkiey/tamil-wikipedia-chunked huggingface dataset:
# மத்திய கடல்மீன்வள ஆராய்ச்சி நிலையம்

## கொள்கைகள்

இந்நிறுவனம் தனக்கென தலையாயக் கொள்கைகளை இந்திய வேளாண்மை ஆய்வுக் கழகத்தின் ஒப்புதலின் படி செயற்படுத்தி வருகிறது.
- பொருளாதாரத் தனியுரிமைப் பகுதியில் (Exclusive Economic Zone - EEZ) கடல் மீன் வளத்தை சுரண்டுதல் மற்றும் மிதமிஞ்சியிருத்தலைக் கண்காணித்தல்.
- சூற்றுச்சூழல் மாறுபாடுகள் குறித்து மீன் வளத்தில் ஏற்படும் மாறுபாடுகளை உணர்தல்.
- துடுப்புமீன் (Finfish), ஓடுமீன் (Shellfish) மற்றும் இதை தவிர்த்த திறந்த கடல்வெளி வளர்ப்புயிர்களை பிடிப்பதற்கு மற்றும் பெருக்குவதற்கு ஏதுவாக தொழில்முறைகளை உருவாக்கல்.
- கடல் மீன் வளத்தை திட்டமிட்டத் தரவுத்தளத்துடன் தகவர்களஞ்சியமாகச் செயற்பட.
- தொழில்முறையைக் வணிகரீதியாக இடைமாற்ற, முதுநிலை மற்றும் சிறப்பு பயிற்சிகள், கற்பித்தல் மற்றும் நீட்டிக்கப்பட்ட கல்வித்திட்டத்தை நடத்த.
- இக்கடல்மீன்கள் குறித்த விழிப்புணர்ச்சியும் படிப்பினையும் கொடுக்க, என்பன.
# மத்திய கடல்மீன்வள ஆராய்ச்சி நிலையம்

## ஆய்வு நிலையங்கள்

இந்நிறுவனம் தனக்கென வெவ்வேறு பகுப்புகளை ஏற்படுத்தி வெவ்வேறு இடங்களில் செயற்படுத்தி வருகிறது. அவை நான்கு பகுப்புகளாக ஏற்படுத்தப்பட்டுள்ளன. அவை மேற்மொள்ளும் பணிகள் குறித்து அதன் செயற்பாடு விரிவாக்கம், அதன் ஆளுமை ஆகியவற்றைக் கொண்டு வட்டார மையம், ஆய்வு மையம், களப்பணிமையம், படிப்பினை மையம் என வகுத்து நடத்தி வருகிறது.
# மத்திய கடல்மீன்வள ஆராய்ச்சி நிலையம்

## ஆய்வு நிலையங்கள்

### வட்டார மையம்

இந்நிறுவனம் தனக்கென மூன்று வட்டார மையங்களை நடத்தி வருகிறது. அவை மண்டபம் - தமிழ் நாடு, விசாகப்பட்டினம் - ஆந்திர மாநிலம், வெராவல் - குசராத் மாநிலம் ஆகிய இடங்களில் இயங்குகின்றன. இந்நிறுவனங்கள் ஆய்வு, வளர்ச்சி மற்றும் செயலாக்கம் ஆகியவற்றை முறையே செயற்படுத்தி வருகிறது.
# மத்திய கடல்மீன்வள ஆராய்ச்சி நிலையம்

## ஆய்வு நிலையங்கள்

### ஆய்வு மையம்

மேற்குக்கடல் மற்றும் கிழக்குக்கடல் ஆகியவற்றில் மீன் வளம் குறித்து கண்காணிக்க ஏழாய்வு மையங்களை நாடு முழுவதும் மங்களூர், கோழிக்கோடு, மும்பை, விழிஞ்சம், கார்வார், தூத்துக்குடி மற்றும் சென்னை ஆகியவற்றில் செயல்படுத்திவருகிறது.
# மத்திய கடல்மீன்வள ஆராய்ச்சி நிலையம்

## ஆய்வு நிலையங்கள்

### களப்பணிமையம்

நாடு முழுவது 14 களப்பணி மையங்கள் உள்ளன. அவை கன்னியாக்குமரி, ஓங்கோல், அலிபாக், பட்டுக்கோட்டை, கொடாய், சிரிக்காகுளம், கோவா, நர்சாபூர், நாகப்பட்டினம், சாம்நகர், பாட்கல், பூரி, கொல்லம், ரத்னகிரி, கடலூர் ஆகியன.
# மத்திய கடல்மீன்வள ஆராய்ச்சி நிலையம்

## ஆய்வு நிலையங்கள்

### படிப்பினை மையம்

கிரிசி விக்யான் கேந்தரா என்ற பெயரில் ஞாரக்கல், கொச்சின் என்னும் இடத்தில் நடத்தி வருகிறது.
# உயர்திணை

**உயர்திணை** என்பது தமிழ் இலக்கணத்தில் தேவர், மாந்தர், நரகர் என்பவர்களை வகைப்படுத்தும் சொல்லாகும். இவர்களுக்கு உள்ளதெனக் குறிப்பிடப்படும் பகுத்தறிவு குறித்து இவ்வுயர்திணை என்ற பெயர் இடப்பட்டிருக்கலாம். பகுத்தறிவில்லாத உயிரினங்களும் உயிரற்ற பொருட்களும் அஃறிணை என்று பிரிக்கப்படும்.  
உயர்திணை என்மனார் மக்கட்சுட்டே  
அஃறிணை என்மனார் அவரல பிறவே  
ஆயிரு திணையின் இசைக்குமன சொல்லே  
உயர்திணைப் பெயர்களை அஃறிணைப் பொருள்களான விலங்குகள்,தோட்டம் முதலானவற்றிற்கும் வைக்கப்படலாம். தமிழ் இலக்கணத்தில் இவை *விரவுப்பெயர்கள்* என வழங்கப்படுகின்றன. 26 வகை விரவுப்பெயர்களைக் காணலாம்.
# டேவிட் (திரைப்படம்)

**டேவிட்** (*David*) 2013 ஆம் ஆண்டில் வெளிவந்த தமிழ்த் திரைப்படமாகும். இதனை பெஜாய் நம்பியார் இயக்க விக்ரம் மற்றும் ஜீவா முன்னணி கதா பாத்திரத்திங்களில் நடித்துள்ளனர்.
# டேவிட் (திரைப்படம்)

## நடிகர்கள்

- விக்ரம்
- தபு
- இஷா சர்வாணி
- நாசர்
# டேல் இனிஃப்

**டேல் இனிஃப் ** (*Dale Iniff *, பிறப்பு: செப்டம்பர் 18 1977 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ல், ஏ-தர துடுப்பாட்டப் போட்டியில் பங்குகொண்டார்.
# டேல் இனிஃப்

## வெளி இணைப்பு

டேல் இனிஃப் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# கெவின் இன்னெஸ்

**கெவின் இன்னெஸ் ** (*Kevin Innes *, பிறப்பு: செப்டம்பர் 24 1975 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 45 முதல்தர துடுப்பாட்டப் போட்டிகளிலும், 86 ஏ-தர துடுப்பாட்டப் போட்டிகளிலும், ஐந்து இருபதுக்கு -20 போட்டிகளிலும் கலந்து கொண்டுள்ளார். 1994-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கெவின் இன்னெஸ்

## வெளி இணைப்பு

கெவின் இன்னெஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# ஜான் இன்ஸ்

**ஜான் இன்ஸ் ** (* John Inns *, பிறப்பு: மார்ச்சு 30 1876, இறப்பு: சூன் 14 1905 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1898-1904 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் இன்ஸ்

## வெளி இணைப்பு

ஜான் இன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# சாமி இக்பால்

** சாமி இக்பால் ** (*Shammi Iqbal *, பிறப்பு: சனவரி 19 1975), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# சாமி இக்பால்

## வெளி இணைப்பு

சாமி இக்பால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# சஹித் இக்பால்

** சஹித் இக்பால் ** (*Zahid Iqbal *, பிறப்பு: பிப்ரவரி 11 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# சஹித் இக்பால்

## வெளி இணைப்பு

சஹித் இக்பால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# அல்பேர்ட் ஐயர்மோங்கர்

**அல்பேர்ட் ஐயர்மோங்கர் ** (*Albert Iremonger *, பிறப்பு: சூன் 15 1884, இறப்பு: மார்ச்சு 9 1958) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1906-1910 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அல்பேர்ட் ஐயர்மோங்கர்

## வெளி இணைப்பு

அல்பேர்ட் ஐயர்மோங்கர் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# ஆத்தர் ஐசாக்

**ஆத்தர் ஐசாக் ** (*Arthur Isaac *, பிறப்பு: அக்டோபர் 4 1873, இறப்பு: சூன் 7 1916) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1950/51 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஆத்தர் ஐசாக்

## வெளி இணைப்பு

ஆத்தர் ஐசாக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# ஹெர்பேர்ட் ஐசாக்

**ஹெர்பேர்ட் ஐசாக் ** (*Herbert Isaac *, பிறப்பு: திசம்பர் 11 1899, இறப்பு: ஏப்ரல் 11 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1919 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹெர்பேர்ட் ஐசாக்

## வெளி இணைப்பு

ஹெர்பேர்ட் ஐசாக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# எட்வார்ட் நைட்

**எட்வார்ட் நைட் ** (*Edward Knight *, பிறப்பு: மே 10 1794, இறப்பு: நவம்பர் 5 1879), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1822-1828 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# எட்வார்ட் நைட்

## வெளி இணைப்பு

எட்வார்ட் நைட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# ஜார்ஜ் டி. நைட்

**ஜார்ஜ் டி. நைட் ** (*George T. Knight *, பிறப்பு: நவம்பர் 22 1795, இறப்பு: ஆகத்து 25 1867), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளில் கலந்து கொண்டுள்ளார். 1820-1837 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜார்ஜ் டி. நைட்

## வெளி இணைப்பு

ஜார்ஜ் டி. நைட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# நௌல்ஸ் (மிடில்செக்ஸ் துடுப்பாட்டக்காரர்)

**நௌல்ஸ் ** *Knowles (Middlesex*, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1797 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# நௌல்ஸ் (மிடில்செக்ஸ் துடுப்பாட்டக்காரர்)

## வெளி இணைப்பு

நௌல்ஸ் (மிடில்செக்ஸ் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# ஹென்ரி நைட்

**ஹென்ரி நைட் ** *Henry Knight *, பிறப்பு: 1796, இறப்பு: மே 31 1843), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1827 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஹென்ரி நைட்

## வெளி இணைப்பு

ஹென்ரி நைட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# மார்டின் நைட்

**மார்டின் நைட் ** (*Martin Knight *, பிறப்பு: அக்டோபர் 5 1984 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2002 ல், ஏ-தர துடுப்பாட்டப் போட்டியில் பங்குகொண்டார்.
# மார்டின் நைட்

## வெளி இணைப்பு

மார்டின் நைட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# டொம் ஜென்னிங்ஸ்

**டொம் ஜென்னிங்ஸ் ** (*Tom Jennings *, பிறப்பு: நவம்பர் 3 1896 , இறப்பு: செப்டம்பர் 7 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1924 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டொம் ஜென்னிங்ஸ்

## வெளி இணைப்பு

டொம் ஜென்னிங்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
# ஹிடேகி யுகாவா

**ஹிடேகி யுகாவா**(Hideki Yukawa, 23 ஜனவரி 1907 – 8 செப்டம்பர் 1981) ஜப்பான் நாட்டைச் சேர்ந்த அறிவியல் அறிஞர். அணுக்கருவினுள் ஏற்படும் வலிமை மிக்க அணுக்கரு விசையை உருவாக்கும் , எலக்ட்ரானை விட பல மடங்கு கனமான ஆதாரத் துகளைக் கண்டறிந்தவர். இயற்பியலுக்கான நோபல் பரிசு பெற்ற கோட்பாட்டு இயற்பியலாளர். ஜப்பான் நாட்டில் முதன் முதலாக நோபல் பரிசு பெற்ற அறிஞர்.
# ஹிடேகி யுகாவா

## இளமை

ஹிடேகி 1907 ஆம் ஆண்டு ஜனவரி 23 ஆம் நாள் ஜப்பானில் டோக்கியோ பெருநகரில் பிறந்தார். இவருடைய தந்தை 'டகுஜி ஒகாவா' என்பவராவார். தான் பிறந்த ஊரிலேயே இளமைக் கல்வியைப் பெற்ற இவர் கியோடோ என்ற இடத்தில் அமைந்திருந்த கியோட்டோ இம்பீரியல் பல்கலைக் கழகத்தில் சேர்ந்து படித்துப் பட்டம் பெற்றார்.1929-லிருந்து நான்கு ஆண்டுகள் விரிவுரையாளராகப் பணிபுரிந்தார். பட்டதாரியான இவர் கோட்பாட்டு இயற்பியலில் ஆர்வம் செலுத்தினார். குறிப்பாக ஆதாரத் துகளைக் (Elementary particles) கண்டறிவதில் அதிக ஆர்வம் செலுத்தினார். 1932-ல் இவர் 'சுமிகோ' என்ற பெண்ணைத் திருமணம் செய்து கொண்டார். இவர்களுக்கு இரண்டு மகன்கள் பிறந்தனர்.
# ஹிடேகி யுகாவா

## பணிகள்

1932-39 க்கு இடைப்பட்ட கலத்தில் விரிவுரையாளராகவும், பிறகு ஒசாக்கா பல்கலைக்கழகத்தில் உதவிப் பேராசிரியராகவும் பணியாற்றினார். அங்கு ஆய்வுகளில் ஈடுபட்ட ஹிடேகி 1935-ல் ஆதாரத் துகள்களுக்கிடையே ஏற்படும் உள்வினைகள் என்பது பற்றி இவருடைய ஆய்வறிக்கையை வெளியிட்டார். இந்த அறிக்கையில் அணுக்கரு விசைக்கான புதிய புலக் கொள்கையை உருவாக்கியிருந்தார். அதில் மெசான் என்ற பொருளின் வெளிப்பாட்டைக் குறிப்பிட்டார். 1937-ல் அமெரிக்க இயற்பியலாளர்கள் காஸ்மிக் கதிர்களில் இருந்து வெளிப்படும் ஒரு வகை மெசான் என்ற துகளைக் கண்டு பிடித்தது இவருடைய ஆய்வுக்கு ஊக்கமூட்டுவதாக இருந்தது. எனவே, மெசான் கொள்கையை விரிவாக்குவதில் இவருடைய சொந்தக் கருத்துகளின் அடிப்படையில் தீவிரமாக ஈடுபட்டார். 1938-ல் இவருக்கு முனைவர் பட்டம் கிடைத்தது.1947-லிருந்து ஆதாரத் துகள்களின் பொதுக் கொள்கை அடிப்படையில் தீவிரமான ஆராய்ச்சிகளில் ஈடுபட்டார். 1948-ல் அமெரிக்காவிலும் 1949 முதல் அமெரிக்காவிலுள்ள கொலம்பியா பல்கலைக்கழகத்திலும் வருகை தரும் பேராசிரியராக செயல்பட்டார்.
# ஹிடேகி யுகாவா

## சிறப்புகள்

- ஜப்பானில் இருந்த அறிவார்ந்த கழகங்கள் இவருடைய திறமையை உணர்ந்தன. குறிப்பாக ஜப்பான் பல்கலைக் கழகம், இயற்பியல் கழகம், ஜப்பான் அறிவியல் குழு ஆகியவை இவரைத் தங்கள் உறுப்பினராக ஏற்றுக் கொண்டன. ஒசாக்கா பல்கலைக்கழகம் இவரை வருகை தந்து பாடம் பயிற்றுவிக்கும் பேராசிரியராக அமர்த்திக்கொண்டது. கியோட்டோ பல்கலைக்கழகம் அடிப்படை அறிவியல் ஆய்வு நிறுவனத்தின் இயக்குநராக, இவருடைய பெயரிடப்பட்ட யுகாவா கூடத்தில் அமைந்துள்ள அதற்கான அலுவலகத்தில் இருந்து செயல்பட்டார்.
- அமெரிக்க இயற்பியல் கழகம், அமெரிக்க தேசிய அறிவியல் கழகம் ஆகியவை இவரை தங்கள் கழகத்தின் அயல்நாட்டு உறுப்பினராகத் தேர்ந்தெடுத்தன.
- 1940-ல் ஜப்பான் கழகத்தின் இம்பீரியல் பரிசு 1943-ல் பண்பட்டை அலங்கரிக்கும் தகுதிப் பரிசு(Decoration of culturalment) ஆகியவை இவருக்கு வழங்கப்பட்டன.
- இவர் பல ஆய்வுக் கட்டுரைகளை எழுதி வெளியிட்டதோடு சில நூல்களையும் எழுதியுள்ளார். அவற்றுள் 'துகள்கற்றை எந்திரவியலுக்கான முன்னுரை' (Introduction to Quantum Mechanics) 1946, 'ஆதாரத் துகள் கோட்பாட்டுக்கான முன்னுரை' (Introductioan to the Theory of Elementary Particles-1948) ஆகிய இரண்டு நூல்களை ஜப்பானிய மொழியில் எழுதி வெளியிட்டார். 'கோட்பாட்டு இயற்பியல் முன்னேற்றங்கள்' என்ற தலைப்பில் வெளிவந்த ஆங்கிலப் பருவ இதழின் ஆசிரியராக இருந்தும் செயல்பட்டார்.
- பாரிஸ் பல்கலைக் கழகம், எடின்பர்க் ராயல் கழகம், இந்திய அறிவியல் கழகம், அனைத்துலக தத்துவ மற்றும் அறிவியல் கழகம், பான்டிபிசியா அறிவியல் கழகம் ஆகியவை இவரை தங்களது அயல் நாட்டு உறுப்பினராக தேர்ந்தெடுத்துக் கொண்டன.
- எலாவற்றுக்கும் மேலாக 'கியோட்டோ நகர் மதிப்பியல் குடிமகன்' (Honarary citizen of the city of Kyoto, Japan) என்ற சிறப்பு இவருக்கு வழங்கப்பட்டது. இவரைச் சிறப்பிக்கும் வகையில் இவருடைய உருவம் பொறித்த அஞ்சல் வில்லைகள் வெளியிடப்பட்டன.
# ஹிடேகி யுகாவா

## மறைவு

முதன் முதலில் ஜப்பானுக்கு நோபல் பரிசைப் பெற்றுத்தந்த ஹிடேகி யுகாவா 1981 ஆம் ஆண்டு செப்டம்பர் 8 ஆம் நாள் கியோட்டோ என்ற ஊரில் காலமானார்.
# யான்கோ டிப்சாரெவிச்

**யான்கோ டிப்சாரெவிச் ** (Janko Tipsarević, செர்பிய மொழி: Јанко Типсаревић ) (பிறப்பு 22 சூன் 1984) ஓர் செர்பிய டென்னிசு விளையாட்டுக்காரர். தனது ஆட்டவாழ்வில் மிக உயர்ந்த தரவரிசை எண். 9 ஐ நவம்பர் 14, 2011 அன்று எட்டினார். டென்னிசு வரலாற்றில் முதல் பத்து இடங்களுக்குள் வந்துள்ள 117வது விளையாட்டுக்காரராக விளங்குகிறார்.  
தனது ஆட்டவாழ்வில் இரு ஏடிபி சுற்றுப் போட்டிகளையும் இரு ஃப்யூச்சர்ஸ் போட்டிகளையும் ஒன்பது ஏடிபி சாலஞ்சர் தொடர் போட்டிகளையும் வென்றுள்ளார். டிப்சாரெவிச் 2001ஆம் ஆண்டு ஆஸ்திரேலிய ஓப்பனில் ஜூனியர் கோப்பையை வென்றுள்ளார்.
# ஆசிரியத் துறை

**ஆசிரியத் துறை** என்பது தமிழ் பாவினங்களில் ஒன்றான ஆசிரியப்பாவின் இனங்களில் ஒன்றாகும். இது நான்கடியில் அமையும்; முதலடி தவிரப் பிற அடிகளில் ஏதேனும் ஒன்று அளவு குறைந்து வரும். இடையே வரும் அடிகள் இடைமடக்காக ( வந்த அடியே திரும்பவும் அடுத்த அடியாய் வருதல்) அமையும். நான்கடியாய் இடையிடை குறைந்து வருவதும் உண்டு. நான்கடியாய் இடை இடை குறைந்து, இடைமடக்காக வருவதும் உண்டு.அனைத்துவகை சீர்களும் அடிகளும் இடம்பெறும். ஆசிரியத் துறையில் எவ்வகைச் சீரும் வரலாம் ; எவ்வகை அடியும் வரலாம். மிக நீண்ட கழி நெடிலடிகள் கூட வரலாம். ஈற்றயலடி அளவு குறைந்து வருவது ஆசிரிய நேர்த்துறை என்றும் இடையிடை குறைந்து வருவது ஆசிரிய இணைக்குறள் துறை என்றும் அழைக்கப்படும்.  
;எடுத்துக்காட்டு 1
<poem>
" போதுறு முக்குடைப் பொன்னெயில் ஒருவன்
தாதுறு தாமரை அடியிணை பணிந்தார்
தாதுறு தாமரை அடியிணை பணிந்தார்
தீதுறு தீவினை இலரே "
</poem>
# ஆசிரியத் துறை

## ஆசிரிய நேர்த்துறை

;எடுத்துக்காட்டு 2
<poem>
"வண்டுளர் பூந்தார் வளங்கெழு செம்பூட்சேய் வடிவே போலத்
தண்டளிர்ப்பூம் பிண்டித் தழையேந்தி மாவினவித் தணந்தோன் யாரே
தண்டளிர்ப்பூம் பிண்டித் தழையேந்தி வந்துநம்
பண்டைப் பதிவினவிப் பாங்கு படமொழிந்து படர்ந்தோ னன்றேர்"
</poem>  
இப்பாடல், நான்கடியாய் ஈற்றயலடி குறைந்து, இரண்டாமடியே இடைமடக்காகி மூன்றாம் அடியாக வந்துள்ளது, ஆகவே இது ஆசிரியத்துறை. இதனை ஆசிரிய நேர்த்துறை எனவும் கூறலாம்
# ஆசிரியத் துறை

## ஆசிரிய இணைக்குறள் துறை

;எடுத்துக்காட்டு 3
<poem>
"இரங்கு குயில்முழவா இன்னிசையாழ் தேனா
அரங்கு மணிபொழிலா ஆடும் போலும் இளவேனில்
அரங்கு மணிபொழிலா ஆடு மாயின்
மரங்கொல் மணந்தகன்றார் நெஞ்சமென் செய்ததிளவேனில்"
</poem>  
இப்பாடல் நான்கடியாய் இடையிடை குறைந்து (முதலடியும், மூன்றாமடியும் ) வந்திருக்கிறது. இரண்டாமடியே மடங்கி மூன்றாமடியாய் வந்துள்ளது. ஆகவே இது ஆசிரிய இணைக்குறள் துறை ஆகும்.
# கலித்துறை

**கலித்துறை** தமிழ் பாவினங்களில் ஒன்றான துறையின் வகைகளுள் ஒன்று. இது பல்வேறு ஓசைகள் உடையது. நெடிலடிகள் நான்கு கொண்டிருக்கும். அவை நான்கும் எதுகை கொண்டிருக்கும். ஆழ்வார் பாடல்கள், சீவக சிந்தாமணி, கம்பராமாயணம் போன்ற படைப்புகளில் இப்பாவினம் மிகுந்து காணப்படுகிறது.  
கட்டளைக் கலித்துறை இதன் வகைகளில் ஒன்று.
இதில் கலி மண்டிலத் துறை
கலி நிலைத் துறை
என இரண்டு வகைகள் உண்டு.
;எடுத்துக்காட்டு 1
<poem>
நன்றுடை யானைத் தீயதில் லானை நரைவெள்ளே
றொன்றுடை யானை உமையொரு பாகம் உடையானை
சென்றடை யாத திருவுடை யானைச் சிராப்பள்ளிக்
குன்றுடை யானைக் கூறஎன் உள்ளம் குளிரும்மே....
</poem>
::சம்பந்தர் தேவாரம், 1058  
- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
# துப்பாக்கி (திரைப்படம்)

***துப்பாக்கி*** (*Thuppakki*) என்பது 2012 இல் வெளிவந்த தமிழ்த் திரைப்படம் ஆகும். இந்த திரைப்படத்தில் விஜய், காஜல் அகர்வால் ஆகியோர் நடித்துள்ளனர். இப்படத்தை ஏ. ஆர். முருகதாஸ் அவரது உதவி இயக்குனரின் கதையை இயக்கினார். இத்திரைப்படத்திற்கு ஹாரிஸ் ஜெயராஜ் இசையமைத்தார்.
# துப்பாக்கி (திரைப்படம்)

## கதை

இராணுவத்தில் வேலை செய்யும் ஜகதீஷ் (விஜய்) விடுமுறைக்கு மும்பைக்கு வருகிறார். அங்கே பெண் பார்ப்பது, முதலில் மோதல், பிறகு காதல் என காட்சிகள் நகர, திடீர் என வெடிக்கிறது ஒரு வெடிகுண்டு. வெடிகுண்டை வைத்தவன் விஜயிடம் சிக்க, அவனது திட்டங்களைத் தெரிந்து கொள்கிறார் விஜய். சதித் திட்டங்களை முறியடிக்க தன்னுடன் பணியாற்றும் இராணுவ வீரர்களின் துணையுடன் அதனை முறியடிக்கிறார். கோபமடைந்த தீவிரவாதி தலைவன் விஜயையும், விஜய் தீவிரவாதி தலைவனையும் தேட, கடைசிக் காட்சியில் இருவரும் சந்திக்கின்றனர். விஜய் தீயவனை அழிக்கிறார்.
# துப்பாக்கி (திரைப்படம்)

## நடிகர்கள்

- விஜய் - ஜெகதீஷ்
- காஜல் அகர்வால் - நிஷா ஜெகதீஷ்
- சத்யன் - பாலாஜி
- கவுதம் கருப்
- அக்சரா கவுடா
- வித்யூத் ஜம்வால் - தீவிரவாதிகளின் தலைவன்
- ஜெயராம் - இரவிச்சந்திரன்
# துப்பாக்கி (திரைப்படம்)

## படப்பிடிப்பு

இதன் முதற்கட்டப் படப்பிடிப்பு மும்பையில் டிசம்பர் 5,2011 அன்று தொடங்கி 35 நாட்கள் நடைபெற்று முடிந்தது. இப்படத்தின் இறுதி சண்டைக் காட்சி 60 சண்டைப்பயிற்சி வீரர்களுடன் 7 காமிராக்கள் பயன்படுத்தி படமாக்கப்பட்டது.
# துப்பாக்கி (திரைப்படம்)

## பிணக்குகள்

### தலைப்பு பற்றிய பிணக்கு

தங்களின் கள்ள துப்பாக்கி என்ற படத்தின் தலைப்பு போல் இருப்பதால் துப்பாக்கி என்ற பெயரை பயன்படுத்த தடைவிதிக்குமாறு அப்படத்தின் தயாரிப்பாளர் நீதிமன்றத்தை அணுகி தடை பெற்றார்.
# துப்பாக்கி (திரைப்படம்)

## பிணக்குகள்

### இசுலாமியர்கள் குறித்த பிணக்குகள்

இத்திரைப்படம் இசுலாமியர்களை பற்றி தவறான கருத்து தெரிவித்துள்ளதாகக் கூறி சில இசுலாமிய அமைப்புகள் போராட்டத்தில் இறங்கின. அதனைத் தொடர்ந்து விஜய் அரசிடம் திரைப்படத்தைப் பாதுகாக்கக் கூறி மனு தாக்கல் செய்தார். அதன்பின்னர் சர்ச்சைக்குறிய காட்சிகளுக்காக மன்னிப்புக் கோரிய பிறகு அக்காட்சிகள், படத்தில் இருந்து நீக்கப்பட்டன. இத்தவறுக்கு பரிகாரமாக விஜய் ஒரு படத்தில் இசுலாமியராக நடிப்பார் என்று அவருடைய தந்தை எஸ். ஏ. சந்திரசேகர் அறிவித்துள்ளார்.
# வஞ்சித்துறை

**வஞ்சித்துறை** தமிழ் பாவினங்களில் ஒன்றான துறையின் வகைகளுள் ஒன்று. நான்கு குறளடி (இரு சீர் அடிகள்) கொண்டு தனித்து அமையும். இது பல்வேறு ஒசை அமைப்புகளில் அமையும்.  
;எடுத்துக்காட்டு 1
<poem>
மைசிறந்தன மணிவரை
கைசிறந்தன காந்தளும்
பொய்சிறந்தனர் காதலர்
மெய்சிறந்திலர் விளங்கிழாய்.
</poem>
::யாப்பருங்கலக் காரிகை, உரைமேற்கோள்  
;எடுத்துக்காட்டு 2
<poem>
உள்ளம் உரைசெயல்
உள்ளஇம் மூன்றையும்
உள்ளிக் கெடுத்திறை
உள்ளில் ஒடுங்கே
</poem>
::திருவாய்மொழி - 2693  
- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
# குச்சிக்கல்

**குச்சிக்கல்** என்பது சிறுவர்களால் தெருவில் விளையாடப்படும்.
# குச்சிக்கல்

## ஆட்ட விவரம்

ஒரு சதுரமும் அதற்குள் ஒரு வட்டமும் போடுவர். வட்டத்துக்குள் 4 கற்கள் வைத்திருப்பர். 5 பேர் விளையாடுவர். விளையாடுவோர் எல்லாரும் சுமார் ஐந்தடி நீளமுள்ள குச்சி ஒன்று வைத்திருப்பர்.  
ஏதோ ஒரு முறையைப் பின்பற்றிப் பட்டவர் ஒருவர் தேர்ந்தெடுக்கப்படுவார்.  
பட்டவர் தன் இரண்டு கால்களையும் பரப்பிச் சதுரத்தின் எதிர் எதிர் முனைகளில் வைத்துக்கொண்டு நிற்பார். அவர் தன் குச்சியைப் பிறர் தட்டுவதற்கு வசதியாகத் தன் தலைக்கு மேல் உயர்த்தி விரல் கவட்டையில் பிடித்துக்கொண்டிருப்பார்.  
பழமேறியவரில் ஒருவர் தன் குச்சியால் தூக்கி எறிவார். பட்டவர் தன் காலடி வட்டத்துக்குள் இருக்கும் கற்களை எடுத்துச் சதுரத்தின் 4 முனைகளிலும் வைத்துவிட்டு ஓடி மற்றவர்களில் ஒருவரைத் தொடவேண்டும். பிறர் தப்பிக்க அங்குமிங்கும் ஓடிச் சதுரத்தின் முனைகளில் வைக்கப்பட்டுள்ள கல் ஒன்றில் காலை ஊன்றிக்கொண்டு நிற்க வேண்டும். இடையில் தொடப்பட்டுவிட்டால் தொடப்பட்டவர் பட்டவராக மாறி விளையாட்டு தொடரும்.  
யாரையும் தொடாவிட்டால் பட்டவர் தன் குச்சி கிடக்கும் இடத்திலிருந்து உத்திக்கட்டம் வரையில் தன் குச்சியை வாயில் கவ்விக்கொண்டு நொண்டி அடித்துக்கொண்டு வந்து சேர வேண்டும்.
# குச்சிக்கல்

## சேர்ந்திசைப் பாடல்

வாயில் குச்சியுடன் நொண்டி அடித்துகொண்டு பட்டவர் வரும்போது மற்றவர்கள் பாடும் சேர்ந்திசைப் பாடல்.
:எங்க வீட்டு நாயி
:எலும்பு கடிக்கப் போவுது
:கல்லால் அடிச்சேன்
:கால் ஒடிஞ்சுக் போச்சு
# குச்சிக்கல்

## பார்க்க

- தமிழர் விளையாட்டுகள் (அண்மைய காலம்)
- கல்லுக்குச்சி விளையாட்டு வேறு
# குச்சிக்கல்

## கருவிநூல்

- ஞா. தேவநேயப் பாவாணர், தமிழ்நாட்டு விளையாட்டுக்கள், சைவ சித்தாந்த நூற்பதிப்புக் கழகம், சென்னை வெளியீடு, 1954
# சிங்கப்பூர் வான்வழி

**சிங்கப்பூர் வான்வழி** (*Singapore Airlines* (SIA))என்பது சிங்கப்பூர் நகரநாட்டின் கொடி தாங்கும் விமான சேவை நிறுவனம் ஆகும். சிங்கப்பூர் சாங்கி பன்னாட்டு விமானநிலையத்தை மையம் கொண்டுள்ளது. இதற்கு கிழக்காசியா, தெற்காசியா, இங்கிலாந்து-ஆஸ்திரேலியத் தடங்கள் ஆகியவற்றில் நல்ல இருப்பு கொண்டுள்ளது.  
உலகின் மிகப்பெரிய பயணிகள் வானூர்தியான ஏர்பசு எ 380 தன் முதல் வணிக நோக்கிலான பறப்பை சிங்கப்பூர் ஏர்லைன்சு மூலம் மேற்கொண்டது. அதன் துணை நிறுவனமான சில்க் வான்வழி சிறிய தடங்களில் செயல்படுகிறது . வருவாய், பிறப்புத் தொலைவு, பயணிகள் எண்ணிக்கை ஆகியவற்றில் உலகத்தில் 27வது பெரிய வான்வழி நிருவனமாக போர்ப்சு இதழால் தேர்ந்தெடுக்கப்பட்டது.  
சிங்கப்பூர் ஏர்லைன்ஸ் சிங்கப்பூரின் சங்கி எனும் இடத்தினை தலைமையகமாகக் கொண்டு செயல்படும் ஒரு விமானச் சேவையாகும். தெற்கிழக்கு ஆசியா, கிழக்கு ஆசியா, தெற்கு ஆசியா மற்றும் ஓசியானியா ஆகிய இடங்களில் இது சிறப்புற செயல்படுகிறது.
# சிங்கப்பூர் வான்வழி

## வரலாறு

(VR-SCD) — the first aircraft type operated by Malayan Airways, which was the forerunner of Singapore Airlines]]  
சிங்கப்பூர் வான்வழி மலாய் வான்வழி என்கிறப் பெயரில் முதலில் துவக்கப்பட்டது. சிங்கப்பூர் கோலாலம்பூர் இடையில் முதல் பறப்புகள் துவக்கப்பட்டன. சிங்கப்பூர் மலேசியாவிலிருந்து பிரிந்ததும் சிங்கப்பூர் வான்வழி என்று பெயர் மாற்றம் செய்யப்பட்டது.
1970களில் இந்திய நகரங்களுக்கு பறக்கத் தொடங்கியது. போயிங்-747 ரக வானூர்திகள் அதன் அணிவரிசையில் சேர்க்கப்பட்டன. 1980களில் அமெரிக்கா, கனடா மற்றும் ஐரோப்பிய நகரங்களுக்கு பறப்புகள் அறிமுகப்படுத்தப்பட்டன.  
தற்போதைய விமானங்களில் அதிக பயணிகள் விமானத்தினை இயக்குவது இதுவே. ஏர்பஸ் ஏ380 இன் முதல் வாடிக்கையாளர்கள் சிங்கப்பூர் ஏர்லைன்ஸ் ஆவர். இது தனது கிளைநிறுவனங்களுக்கும் தேவையான விமானச் சேவைகளைப் புரிகிறது. சிங்கப்பூர் ஏர்லைன்ஸின் கிளைநிறுவனமாக சில்க்ஏர் குறைந்த நிறுத்தற் தூரம் கொண்ட இடங்களுக்கான சேவையில் ஈடுபட்டுள்ளது. சிங்கப்பூர் ஏர்லைன்ஸின் மற்றொரு கிளை நிறுவனமான சிங்கப்பூர் ஏர்லைன்ஸ் கார்கோ, சரக்குகளை இடமாற்றும் செய்யும் விமானப் பணியில் ஈடுபட்டுள்ளது. டைகர்ஏர் எனும் நிறுவனத்துடன் இணைந்து சிங்கப்பூர் ஏர்லைன்ஸின் கிளைநிறுவனமாக ஸ்கூட் குறைந்த கட்டண விமானச் சேவையினைச் செய்கிறது.  
பயணிகளின் வருமானத்தின் அடிப்படையிலான தரவரிசையில் முதல் 15 இடங்களுக்குள்ளும், சர்வதேச பயணிகளுக்கான சேவையின் அடிப்படையிலான பட்டியலில் 10 வது இடத்திலும் சிங்கப்பூர் ஏர்லைன்ஸ் உள்ளது. டிசம்பர் 15, 2010 இல் உலகின் இரண்டாவது பெரிய சந்தை முதலீட்டினைக் கொண்ட விமான நிறுவனம் சிங்கப்பூர் ஏர்லைன்ஸ் என்று சர்வதேச விமானப்போக்குவரத்து சங்கத்தினால் அறிவிக்கப்பட்டுள்ளது. சிங்கப்பூர் ஏர்லைன்ஸின் அப்போதைய சந்தை மதிப்பு 14 பில்லியன் அமெரிக்க டாலர்கள். இவர்களின் பெருநிறுவன அடையாளங்களில் சிங்கப்பூர் பெண்ணைக் காட்டுவதனை அடையாளமாகக் கொண்டுள்ளனர்.
# சிங்கப்பூர் வான்வழி

## தொடர்ப்பயணியர் திட்டம்

கிரிசுபிளையர்(KrisFlyer) மற்றும் பிபிஎசு கிளப்(PPSClub) என்கிற இரண்டு தொடர் பயணியர் திட்டங்களை செயல்படுத்தி வருகிறது.
# சிங்கப்பூர் வான்வழி

## தொடர்ப்பயணியர் திட்டம்

### கிரிசுபிளையர்

இதில் மைல் புள்ளிகள் StarAlliance உறுப்பினர் வான்வழிகள் மற்றும் அறைவிடுதிகளிலிருந்து சேர்க்கப்படுகிறது.
# சிங்கப்பூர் வான்வழி

## தொடர்ப்பயணியர் திட்டம்

### பிபிஎசு கிளப்

*Priority Passenger Service* (PPS) முதல் வகுப்பு (First Class) அல்லது வணிக வகுப்பு (Business Class) பறப்புகளிலிருந்து சேர்க்கப்படுகிறது.
# சிங்கப்பூர் வான்வழி

## இலக்குகள்

சிங்கப்பூர் ஏர்லைன்ஸ், உலகின் ஆறு கண்டங்களில் உள்ள 35 நாடுகளில் தனது இலக்குகளைக் கொண்டுள்ளது. இந்த இலக்குகளுக்கு சிங்கப்பூர் ஏர்லைன்ஸின் முதன்மை மையத்திலிருந்து விமானங்கள் இயக்கப்படுகின்றன. தென்கிழக்கு ஆசியப் பகுதிகளில் சிங்கப்பூர் ஏர்லைன்ஸ் வலுவான போக்குவரத்துப் பதிவுகளைக் கொண்டுள்ளது. இந்தப் பகுதிகளில் தங்களது கிளை நிறுவனமான சில்க்ஏர் உதவியுடன் செயல்பட்டு பல சர்வதேச இலக்குகளை சிங்கப்பூருடன் இணைக்கிறது.  
‘கங்காரு பாதை’ என்றழைக்கப்படும் பாதையில் சிங்கப்பூர் ஏர்லைன்ஸ் பெரும்பான்மையாக பணியாற்றியுள்ளது. மார்ச் 2008 ன் படி, ஆஸ்திரேலியாவிற்கு உள்ளே மற்றும் வெளியில் இயக்கப்பட்ட, சர்வதேச விமானப் பயணங்களில் 11 சதவீத பயணங்கள் சிங்கப்பூர் ஏர்லைன்ஸினை சார்ந்தவை.  
சிங்கப்பூர் ஏர்லைன்ஸ், சிங்கப்பூர், தாய்லாந்து மற்றும் ஐக்கிய அரபு அமீரகம் ஆகியவற்றுடன் தாராளவாத ஒப்பந்தத்தினைச் செய்துகொண்டதன் மூலம் பாங்காங்கில் இருந்து துபாய்க்கு விமானங்களைச் செயல்படுத்தத் தொடங்கியது.
# சிங்கப்பூர் வான்வழி

## சிங்கப்பூர் ஏர்லைன்ஸ் – உயர்தர வழித்தடங்கள்

கோலா லம்பூர் – சிங்கப்பூர், சிட்னி – மெல்போர்ன், சிங்கப்பூர் – கோலா லம்பூர் மற்றும் சிட்னி – பிரிஸ்பேன் போன்ற வழிப்பாதைகள் சிங்கப்பூர் ஏர்லைன்ஸின் உயர்தர விழித்தடங்கள் ஆகும்.  
| எண் | தொடக்கம் | முடிவு | வாரத்திற்கு இயக்கப்படும்
விமானங்களின் எண்ணிக்கை |  |
| --- | --- | --- | --- | --- |
| 1 | கோலா லம்பூர் | சிங்கப்பூர் | 111 |  |
| 2 | சிட்னி | மெல்போர்ன் | 108 |  |
| 3 | சிங்கப்பூர் | கோலா லம்பூர் | 102 |  |
| 4 | சிட்னி | பிரிஸ்பேன் | 68 | } |
இவை தவிர பிற தேவைகளுக்கென மெல்போர்னில் இருந்து காஃப்ஸ் துறைமுகம் வரையிலும், கிறிஸ்ட்சர்சில் இருந்து வுட்போர்ன் வரையிலும் விமானங்கள் இயக்கப்படுகின்றன.
# சிங்கப்பூர் வான்வழி

## விமானக் குழு

சிங்கப்பூர் ஏர்லைன்ஸின் தற்போதைய விமானக்குழு(பிப்ரவரி 28, 2015 ன் படி)  
<>
| <span>விமானம் | <span>சேவையில் இருப்பது | <span>ஆர்டர்கள் | <span>விருப்பங்கள் | <span>பயணிகள் |  |  |  |  |
| --- | --- | --- | --- | --- | --- | --- | --- | --- |
| ஏர்பஸ் ஏ330 – 300 | 30 | 4 | - | - | - | 30 | 255 | 285 |
| ஏர்பஸ் ஏ350 – 900 | - | 70 | 20 | TBA |  |  |  |  |
| ஏர்பஸ் ஏ380 – 800 | 19 | 5 | 1 | 12 | - | 60 | 399 | 471 |
| 86 | 311 | 409 |  |  |  |  |  |  |
| போயிங்க் 777 - 200 | 12 | - | - | - | - | 38 | 228 | 266 |
| 30 | 293 | 323 |  |  |  |  |  |  |
| போயிங்க் 777 – 200ஈஆர் | 16 | - | - | - | - | 30 | 255 | 285 |
| 26 | 245 | 271 |  |  |  |  |  |  |
| போயிங்க் 777 - 300 | 7 | - | - | - | 8 | 50 | 226 | 284 |
| போயிங்க் 777 – 300ஈஆர் | 24 | 3 | - | - | 8 | 42 | 228 | 278 |
| போயிங்க் 787 - 10 | - | 30 | - | TBA |  |  |  |  |
| மொத்தம் | 108 | 112 | 21 | } |  |  |  |  |
</>  
ஏர்பஸ் ஏ330, ஏர்பஸ் ஏ380 மற்றும் போயிங்க் 777 ஆகிய மூன்று ரக விமானங்களில் உள்ள அகன்ற பாகங்களுடன் கூடிய அனைத்து விமானங்களையும் சிங்கப்பூர் ஏர்லைன்ஸ் இயக்குகிறது. பிப்ரவரி 28, 2015 ன் படி மொத்தம் 108 விமானங்கள் சிங்கப்பூர் ஏர்லைன்ஸிடம் உள்ளது. அதிக பழமையில்லாத விமானங்களைப் பயன்படுத்த வேண்டும் என்ற கொள்கையினை சிங்கப்பூர் ஏர்லைன்ஸ் கொண்டிருப்பதால், அடிக்கடி இதன் விமானங்களை மாற்றிக்கொண்டே இருக்கிறது.
# சிங்கப்பூர் வான்வழி

## உள் விமானச் சேவைகள்

சிங்கப்பூர் ஏர்லைன்ஸ், உள் விமானச் சேவைகளாக முதல் வகுப்பு அறைகள், பொருளாதார வகுப்புகள், வணிக வகுப்புகள், உயர் மதிப்பு பொருளாதார வகுப்புகள் மற்றும் அறைச்சேவைகளுடன் சேர்த்து உணவுகளையும் அளிக்கின்றனர்.
# சிங்கப்பூர் வான்வழி

## கோட்ஷேர் ஒப்பந்தங்கள்

சிங்கப்பூர் ஏர்லைன்ஸ் பின்வரும் நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது. இதில் ஸ்டார் அலையன்ஸின் உறுப்பினர்கள் கிடையாது.  
1. கருடா இந்தோனேசியா
1. ஜப்பான் ஏர்லைன்ஸ்
1. ஜெட்புளூ ஏர்வேஸ்
1. மலேசியா ஏர்லைன்ஸ்
1. சில்க்ஏர்
1. டிரான்சேயிரோ ஏர்லைன்ஸ்
1. யுஎஸ் ஏர்வேஸ்
1. விர்ஜின் அட்லாண்டிக் ஏர்வேஸ்
1. விர்ஜின் அமெரிக்கா
1. விர்ஜின் ஆஸ்திரேலியா
1. விஸ்டாரா
# அபயன்

**அபயன்** அல்லது **அபய** (ஆட்சிக்காலம்: கி.மு 474-454) என்பவன் இலங்கையின் முதலாவது அரச மரபில் வந்த மூன்றாவது அரசனாவான். இவன், இவனுக்கு முன்னர் இலங்கையை அரசாண்ட பண்டுவாசுதேவனின் மூத்த மகனாவான். இவனுக்கு ஒன்பது சகோதரரும் உம்மத சித்தா என்னும் சகோதரியும் இருந்தனர்.
# அபயன்

## வரலாறு

மகாவம்சம் 9ம் அத்தியாயம் அபயனின் வரலாற்றை விவரிக்கிறது. விஜயனின் ஆட்சியின் பின்னர் அவனுக்கு வாரிசு இல்லாமையினால், லாலா நாட்டிற்கு தூதனுப்பி, அங்கிருந்து விஜயனின் சகோதரன் ஒருவனின் மகனான பண்டுவாசுதேவன் என்பவன் இலங்கைக்கு வந்து அரசுரிமையை பொறுப்பேற்கின்றான் என்கிறது மகாவம்சம்,ஆனால் பாண்டுவாசு தேவன் பாண்டியன் என்கிறது தீபவமசம். அவனுக்கு 10 ஆண் குழந்தைகளும் ஒரு பெண் குழந்தையும் பிறக்கிறது. பெண் குழந்தையின் பெயர் உம்மத சித்திரா. சித்திரா இலங்கையில் பழங்குடி மக்கள் மரபினான ஒருவனுடன் உறவு கொண்டு ஆண் குழந்தை ஒன்றைப் பெறுகிறாள். அந்தக் குழந்தையே "பண்டுகாபயன்" எனப்படுபவன் ஆவான்.
# அபயன்

## சோதிடனின் எதிர்வு

இவர்களது தந்தை அரசனாக இருந்த காலத்தில் சோதிடன் ஒருவன், உம்மத சித்தாவுக்குப் பிறக்கும் மகன், அவன் மாமன்மார்களைக் கொல்லுவான் என்று கூறியிருந்தான். இதனால் உம்மத சித்தாவைக் கொல்லுவதென்று அபயவைத் தவிர்ந்த ஏனைய சகோதரர்கள் அவர்களுள் மூத்தவனான திஸ்ஸ என்பவன் தலைமையில் கூடி முடிவு செய்தனர். அபய அதற்கு இணங்காததால் அவளைத் தனிமைப்படுத்திக் காவலில் வைத்திருப்பதென முடிவு செய்யப்பட்டது.
# அபயன்

## சித்தாவின் திருமணம்

அவர்களது உறவினனான இளவரசன் தீககாமினி என்பவனைத் தற்செயலாகக் கண்ட சித்தா தனிமையில் அவனைச் சந்தித்தாள் இதன்மூலம் அவள் கர்ப்பமுற்றாள். இதனைக் கேள்வியுற்ற அபய, தந்தையான பண்டுவாசுதேவனை இணங்கச் செய்து சித்தாவை தீககாமினிக்கு மணம் முடித்து வைத்தான். இதனால் திஸ்ஸவும் ஏனைய சகோதரர்களும் கோபமுற்றிருந்தனர். சித்தாவுக்கு ஆண்பிள்ளை பிறந்தால் அவனைக் கொன்று விடுவதாக திஸ்ஸ சூளுரைத்தான். சித்தா ஒரு ஆண் குழந்தையையே பெற்றாள். ஆனாலும் அதனை மறைத்துவிட்டு அதற்குப் பதிலாக இன்னொரு பெண் குழந்தையை அதற்குப் பதிலாக வைத்தாள். மகனை நாட்டின் தென் பகுதிக்கு அனுப்பி அங்கே வளர்க்க ஏற்பாடு செய்திருந்தாள். அவனுக்குத் தனது தந்தையினதும், மூத்த தமையனதும் பெயர்களைச் சேர்த்து பண்டுகாபயன் எனப் பெயரும் வைத்தாள்.
# அபயன்

## அபய அரச பதவியிலிருந்து அகற்றப்படல்

அபய அரசனாகிச் சில காலத்தின் பின்னர் தமது சகோதரிக்கு ஆண் பிள்ளை பிறந்தது பற்றியும் அவன் நாட்டின் தென்பகுதியில் வளர்வது பற்றியும் திஸ்ஸவும் ஏனைய சகோதரரும் அறிந்து கொண்டனர். அவனைக் கொல்லுவதற்கு அவர்கள் எடுத்த முயற்சிகள் வெற்றி பெறவில்லை. இதனால், சித்தாவுக்கு உறுதுணையாக இருந்த அபயவைப் பதவியில் இருந்து அகற்றித் திஸ்ஸ அரசனானான்.
# அபயன்

## திரைப்படம்

இந்த அபயனின் வரலாறு தொடர்பான ஒரு வரலாற்று ஆவணத் திரைப்படம், அபயன் எனும் பெயரில் சிங்கள மொழியில் எடுக்கப்பட்டுள்ளது.
# அபயன்

## வெளியிணைப்புகள்

- அபயன் திரைப்படம்
# ஆல்க்கைன்

**ஆல்க்கைன்** *(Alkyne)* என்பது கரிம வேதியியலில் குறைந்தபட்சம் ஒரு கார்பன்-கார்பன் முப்பிணைப்பையாவது கொண்டுள்ள நிறைவுறாத ஐதரோகார்பன்களைக் குறிக்கும் . வேதி வினைக்குழு எதுவும் பிணைக்கப்படாமல் ஒரே ஒரு முப்பிணைப்பை மட்டும் பெற்று. ஒத்தவரிசை சேர்மங்களாக உருவாகும் எளிய வளையமில்லா ஆல்க்கைன்கள் பொதுவாக CnH2n−2 என்ற பொது வாய்ப்பாட்டைக் கொண்டிருக்கும். ஐயுபிஏசி முறையில் எத்தீன் என்று அழைக்கப்படும் C2H2 என்ற மூலக்கூற்று வாய்ப்பாட்டுடன் அசிட்டலீன் என்று ஒரு சேர்மம் காணப்பட்டாலும் பாரம்பரியமாக ஆல்க்கைன்கள் அசிட்டலீன்கள் என்று அழைக்கப்பட்டு வந்தன.மற்ற ஐதரோகார்பன்களைப் போலவே, ஆல்கைன்கள் பொதுவாக நீர் விலக்கிகள் ஆகும். ஆனால் அவை மிகவும் தீவிரமாக வினைபுரிகின்றன.
முப்பிணைப்புக் கொண்ட கார்பனுடன் இணைக்கப்பட்ட ஐதரசனைக் கொண்டிருப்பதால் அசிட்டிலீன் மற்ரும் பிற ஆல்க்கைன்களில் உள்ள ஐதரசன் அமிலப் பண்பைப் பெற்றுள்ளது. எனவே ஆல்கேன்கள் மற்ரும் ஆல்க்கீன்கள் போல அல்லாமல் இவை அமிலங்கள் போலச் செயல்படுகின்றன.
# ஆல்க்கைன்

## வேதிப்பண்புகள்

ஆல்க்கீன்களைக் காட்டிலும் ஆல்க்கைன்கள் மிகவும் நிறைவுறா தன்மையைக் கொண்டுள்ளன. எனவே இவற்றுடன் இரண்டு சம அளவு புரோமின் அணுக்கள் சேரமுடியும். ஆல்க்கீன்களுடன் ஒரே ஒரு சம அளவு புரோமின் மட்டுமே சேரும். ஆல்க்கைன்களின் பிற வேதிவினைகள் பின்வருமாறு கொடுக்கப்படுகின்றன. சிலவகை வினைகளில் ஆல்க்கீன்களைக் காட்டிலும் ஆல்க்கைன்கள் குறைந்த அளவு வினைத்திறனையே வெளிப்படுத்துகின்றன. உதாரணமாக ஒரு மூலக்கூறில் யீன் மற்றும் ஐன் குழுக்கள் இருந்தால் கூட்டு வினை யீனில் நிகழ்கிறது.. ஆல்கீன்களை விட ஆல்க்கைன்கள் பலபடியாதல் வினைக்கு அதிகமாக ஆளாகின்றன. இதனால் விளையும் பலபடிகள் ஆல்க்கைன்களைக் கொண்டிருப்பதில்லை. இவை குறைக்கடத்தி பண்புகளைப் பெற்றுள்ளன.  
ஒரு கார்பன் அணுவின் எலக்ட்ரான் கவர் தன்மை அது அதனை அடுத்த கார்பன் அணுவுடன் எத்தனை பிணைப்புகளால் பிணைக்கப்பட்டுள்ளது என்பதைப் பொருத்ததாகும். σ எலக்ட்ரான்களைக் காட்டிலும் π எலக்ட்ரான்கள் தளர்வாகப் பிணைக்கப்பட்டுள்ளன. எனவே π பிணைப்புகளுடன் கூடிய கார்பனைச் சூழ்ந்துள்ள எலக்ட்ரான் செறிவு σ பிணைப்புகளுடன் கூடிய கூடிய கார்பனை விடக் குறைவாகும். σ பிணைப்புகள் மட்டுமே கொண்ட கார்பனைவிட ஒரு π பிணைப்பு கொண்ட கார்பன் சிறிதளவு நேர்மின் சுமை கொண்டதாக உள்ளது. அசிட்டிலீனுள்ள புரோட்டான் எத்திலீன் அல்லது மீத்தேனிலுள்ளதைக் காட்டிலும் சுலபமாக விடுவிக்கப்படுகின்றது. இதனால் அசிட்டிலீன் அமிலத் தன்மை கொண்டதாக உள்ளது. இருப்பினும் அந்த அமிலத்தன்மை குறைவானதாகவே நீரைவிட வலிமை குறைவாக இருக்கும். pKa மதிப்பு 25 ஆகும். அசிட்டைலீனில் உள்ள அமில ஐதரசன் கார உலோகங்களால் பதிலீடு செய்யப்பட்டு பல வழிப்பொருட்கள் உருவாகின்றன. வெள்ளி மற்றும் தாமிரக் கரைசல்களுடன் வினைபட்டு கன உலோக அசிட்டலைடுகள் உருவாகின்றன.
# ஆல்க்கைன்

## கட்டமைப்பு

அசிட்டிலைனில் H–C≡C பிணைப்பின் பிணைப்புக் கோணம் 180° ஆகும். இப்பிணைப்பு ஒழுங்கின் காரணமாக ஆல்க்கைன்கள் குச்சி வடிவத்தைக் கொண்டுள்ளன. பென்சைன் நிலைப்புத்தன்மை அற்றதாகும். ஆல்க்கைனிலுள்ள C≡C பிணைப்பு இடைவெளி 121 பைக்கோ மீட்டர் ஆல்க்கீனிலுள்ள பிணைப்பிலுள்ள 134 பைக்கோமீட்டர் C=C பிணைப்பை விட குறைவாகும். ஆல்கேன்களில் உள்ள C–C பிணைப்பின் பிணைப்பு இடைவெளி 153 பைக்கோ மீட்டர் ஆகும்.  
:  
முப்பிணைப்பு மிகவும் வலிமை உடையதாகும். அதனுடைய பிணைப்பு வலிமை 839 கிலோ யூல்/மோல் ஆகும். முதல் பை பிணைப்பு 268 கிலோ யூல்/மோல் வலிமையையும் இரண்டாவது பை பிணைப்பு 202 கிலோ யூல்/மோல் வலிமையையும் வழங்குகின்றன. எசு மற்றும் பி ஆர்பிட்டல்களின் மேற்பொருந்தலால் முப்பிணைப்பு தோன்றுகிறது என மூலக்கூறு ஆர்பிட்டல் கொள்கை பிணைப்பைக் குறித்து விளக்கமளிக்கிறது. ஆல்க்கைனில் உள்ள கார்பன் அணுக்கள் எசுபி இனக்கலப்பு அடைகின்றன என இணைதிறன் பிணைப்புக் கொள்கை இதை விவரிக்கிறது. அவை ஒவ்வொன்றும் இரண்டு இனக்கலப்பில்லாத பி ஆர்பிட்டல்களையும் இரண்டு எசுபி இனக்கலப்பு ஆர்பிட்டல்களையும் கொண்டுள்ளன. ஒவ்வொரு அணுவிலிருந்தும் மேற்பொருந்திய ஒரு எசுபி ஆர்பிட்டல்கள், எசுபி-எசுபி சிக்மா பிணைப்பாக உருவாகின்றன. பி ஆர்பிட்டல்கள் இவ்வாறு ஒன்றின் மேலொன்றாக மேற்பொருந்தி இரண்டு பை பிணைப்புகள் உருவாகின்றன. ஆக மொத்தமாக முப்பிணைப்புகள் இவ்வாறு தோன்றுகின்றன. எஞ்சியிருக்கும் ஒவ்வொரு கார்பன் அணுவிலும் உள்ள எசுபி ஆர்பிட்டல்கள் சிக்மா பினைப்பாக உருவாகி பிற அணுக்களுடன் இணைகின்றன. உதாரணமாக மூல அசிட்டைலீனில் உள்ள ஐதரசன் அணுக்கள். கார்பன் அணுவின் எதிர் எதிர் திசையில் இரண்டு எசுபி ஆர்பிட்டல்களும் முன்னோக்கியுள்ளன.
# ஆல்க்கைன்

## உள் மற்றும் விளிம்பு நிலை ஆல்க்கைன்கள்

உட்புற ஆல்க்கைன்கள் ஒவ்வொரு அசிட்டைலீனிக் கார்பனுடன் இணைந்து கார்பன் மாற்றீடுகளுடன் தோன்றுகின்றன. டைபீனைல் அசிட்டைலீன் மற்றும் 3-எக்சைன் இதற்கு உதாரணங்களாகும்.
விளிம்பு நிலை ஆல்க்கைன்கள் RC2H என்ற பொது வாய்ப்பாட்டைக் கொண்டுள்ளன. மெத்தில் அசிட்டைலீன் இதற்கு உதாரணமாகும்.
# ஆம்ப்பியர் விதி

**ஆம்ப்பியரின் மின்சுற்று விதி** (*Ampère's circuital law*) அல்லது பொதுவாக **ஆம்ப்பியர் விதி** எனப்படுவது மின்னோட்டத்துக்கும் அது தூண்டும் காந்தபுல சுற்றோட்டத்துக்கும் உள்ள தொடர்பை விளக்கும் விதி ஆகும். இது மைக்கேல் பரடேயின் மின்காந்தத் தூண்டலின் காந்தவியல் இணையாகும். இந்த விதியை ஆந்த்ரே-மாரி ஆம்பியர் 1823ம் ஆண்டு கண்டுபிடித்தார்.  
ஆம்ப்பியர் விதி பின்வருமாறு  
ஆம்பியர் விதி, தன் மூல வடிவில், பின்வரும் சமன்பாடு மூலம் காந்தப் புலத்திற்கும் (**H**), மின்னோட்ட அடர்த்திக்கும் (**J**) உள்ள தொடர்பைச் சுட்டுகிறது:  
::<math>\oint_C \mathbf{H} \cdot d\mathbf{l} = \int\!\!\!\!\int_S \mathbf{J} \cdot d \mathbf{A} = \mu_0 I_{\mathrm{enc}} </math>  
:இதில்  
::<math>\oint_C</math> - உருவரை <math>C</math> யைச் (மூடிய வளைவு) சுற்றிய மூடிய கோட்டுத் தொகையீடு.  
::<math>\mathbf{H}</math> - காந்தப்புலம் (ஆம்பியர்/மீட்டர் இல்),  
::<math>d\mathbf{l}</math> - உருவரை <math>C</math> யின் கழிநுண் உறுப்பு  
::<math>\mathbf{J}</math> - உருவரை *C* யால் சூழப்பட்ட மேற்பரப்பு *S* இன் மின்னோட்ட அடர்த்தி (ஆம்பியர் / சதுர மீட்டரில்)  
::<math> d \mathbf{A} \!\ </math> - புறப்பரப்பு *A* இன், கழிநுண் அளவு கொண்டதும், மேற்பரப்பு *S* க்கு நேர்குத்து திசையுடையதுமான ஒரு வகைக்கெழு வெக்டர் மூலகம்  
::<math>I_{\mathrm{enc}} \!\ </math> - மேற்பரப்பு <math>S</math> வழி ஊடுருவும் மின்னோட்டம்,  
::<math>\mu_0 = 4 \pi \times 10^{-7} </math> வெற்றிடத்தின் உட்புகுதிறன் (ஹென்றி / மீட்டரில்)  
இதன் வகையீட்டு வடிவம்  
:<math>\nabla \times \mathbf{H} = \mathbf{J} </math>  
காந்தப் புலத்திற்கும் (**H**) காந்தப்பாய அடர்த்தி **B**க்குமான தொடர்பு
:<math> \mathbf{B} \ = \ \mu \mathbf{H} </math>
# ஆம்ப்பியர் விதி

## திருத்தப்பட்ட ஆம்பியர் விதி (ஆம்பியர்-மேக்ஸ்வெல் சமன்பாடு):

இவ்விதி மின்னூட்டத்தைப் பெறுகிற அல்லது இழக்கிற ஒரு மின்தேக்கியைப் பொறுத்தவரையில் முற்றாகப் பொருந்துவதில்லை என்பதை ஜேம்ஸ் க்ளெர்க் மேக்ஸ்வெல் அறிவித்தார்.<math>\oint_C \mathbf{H} \cdot d\mathbf{l}\ne 0</math> ஆக இருந்தபோதும்கூட, மேற்பரப்பானது கம்பிகளிடையே அல்லாது ஒரு மின்தேக்கியின் இரு தட்டுகளுக்கிடையே செல்லும்பொழுது <math>\mathbf{J} = 0</math> என்றாகிறது.  
எனவே திருத்தப்பட்ட ஆம்பியர் விதி (தொகையீட்டு வடிவில்):  
:<math>\oint_C \mathbf{H} \cdot d\mathbf{l} = \iint_S \mathbf{J} \cdot d \mathbf{A} +
{d \over dt} \iint_S \mathbf{D} \cdot d \mathbf{A}</math>  
இதில்  
:<math> \mathbf{D} \ = \ \varepsilon \mathbf{E}</math> - பெயர்ச்சி மின்னோட்ட அடர்த்தி (ஆம்பியர் / சதுர மீட்டரில்).  
வகையீட்டு வடிவில் "ஆம்பியர் - மேக்ஸ்வெல் விதி" பின்வருமாறு அமையும்:  
::<math>\nabla \times \mathbf{H} = \mathbf{J} + \frac{\partial \mathbf{D}}{\partial t}</math>  
இதில் இரண்டாவது பகுதி பெயர்ச்சி மின்னோட்டத்தால் விளைவது.  
பெயர்ச்சி மின்னோட்டத்தைச் சேர்த்ததன் மூலம் மேக்ஸ்வெல் அவர்களால் ஒளி ஒரு மின்காந்த அலை என்பதை (சரியாக) நிறுவ முடிந்தது. இந்த முக்கியமான கண்டுபிடிப்பு குறித்த கூடுதல் விவரங்களுக்கு மின்காந்த அலைச் சமன்பாடு பற்றிய கட்டுரையைக் காணவும்.
# ஆம்ப்பியர் விதி

## நுட்பியல் சொற்கள்

- மின்னோட்டம் - Electric current
- காந்த புலம் - Magnetic field
- உருவரை - Contour
- மின்னோட்ட அடர்த்தி - Current Density
- தொகையீடு - Integral
- கழிநுண் - Infinitesimal
- வகைக்கெழு - Differential
- மூலகம் - Element
- உட்புகுதிறன் - Permeability
- காந்தப்பாய அடர்த்தி - Magnetic Flux Density
- மின்தேக்கி - Capacitor
- பெயர்ச்சி மின்னோட்டம் - Displacement Current
- மின்னூட்டம் - Electric Charge
# ஆய கலைகள் அறுபத்து நான்கு

ஆய கலைகள் பழந்தமிழ் இலக்கியங்களில் கற்க வேண்டிய கலைகளாக பல இடங்களில் குறிப்பிடப்பட்டுள்ளன.  
உதாரணமாக
ஆயகலைகள் அறுபத்து நான்கினையும்
ஏய உணர்விக்கும் என்னம்மை- தூய
உருப்பளிங்கு போல்வாள் என் உள்ளத்தினுள்ளே
இருப்பள் இங்கு வாராதிடர்.
-கம்பர்
# ஆய கலைகள் அறுபத்து நான்கு

## தமிழ்க்கலைகள் காலத்தால் முந்தியன

'அறுபத்துநாலு கலை' என்னும் பெயர் தமிழாதலாலும், அறுபத்துநாலாக வகுக்கப்பட்ட கலைகள் அனைத்தும் தமிழர்க்கும் உரியனவாதலாலும், **தமிழ்க்கலைகள் ஆரியக் கலைகட்குக் காலத்தால் முந்தியனவாதலாலும்**, அறுபத்துநாலு கலைப்படி இங்குத் தரப்பட்டுள்ளது.
# ஆய கலைகள் அறுபத்து நான்கு

## முதற்பட்டி --- ஆரிய நூல்மரபை தழுவியது

முதற்பட்டி ஆரிய நூல் மரபை முற்றும் தழுவியது. வடசொற்களெல்லாம் மொழிபெயர்க்கப்பட்டு, தென்சொற்கள் முன்னும் வடசொற்கள் பிறைக்கோட்டுட்பின்னும் குறிக்கப்பட்டுள்ளன. இருமொழிக்கும் பொதுச் சொற்கள் அல்லது ஏற்கெனவே தமிழாயிருக்கும் சொற்கள், பிறைக்கோட்டுச் சொல்லின்றித் தமித்து விடப்பட்டுள்ளன.
# ஆய கலைகள் அறுபத்து நான்கு

## இரண்டாம் பட்டி --- தமிழ்ச் சொற்களைக் கொண்டுள்ளது

இரண்டாம் பட்டி பிற்காலத்ததாதலால், சிறிது வேறுபட்டும் பெரும்பாலும் தமிழ்ச் சொற்களைக் கொண்டும் உள்ளது.
# ஆய கலைகள் அறுபத்து நான்கு

## காமசூத்திரம் நூலின் ஆசிரியரான வாத்சாயன

அறுபத்துநான்கு கலை என்னும் தொகுப்பு, வடமொழிக் காமசூத்திரம் (Kaama Suutra) என்னும் இன்பநூலின் ஆசிரியரான வாத்சாயன (Vaatsaayana) ருடையதாதலால், அந் நூலின் ஆங்கில மொழிபெயர்ப்பாளரான பர். சந்தோச குமார முக்கர்சி (Dr. Santhosh Kumar Mukherji) பாகுபடுத்திக் கூறிய அறுபானாற்கலை ஆங்கிலப் பட்டியலை இங்குத் தரப்பட்டிருக்கிறது.
# ஆய கலைகள் அறுபத்து நான்கு

## மொழிஞாயிறு ஞா. தேவநேயப் பாவாணர்

அந்த அறுபத்துநான்கு கலைகளின் பட்டியலை மொழிஞாயிறு ஞா. தேவநேயப் பாவாணர் தொகுத்த செந்தமிழ் சொற்பிறப்பியல் பேரகரமுதலி (A Comprehensive Etymological Dictionary of the Tamil Language) Vol. 1 , Part - 1 பக்கம் 545-548 குறிப்பிடப்பட்டுள்ளவை இங்கே பட்டியலிடப்பட்டுள்ளது.  
`காமசூத்திரம்' என்னும் பழைய சமற்கிருத நூலிற் சொல்லப்பட்டுள்ள அறுபத்துநான்கு கலைகளும் அறிவியல்களும்.  
| 1. | அக்கர இலக்கணம் | எழுத்திலக்கணம் |
| --- | --- | --- |
| 2. | லிகிதம் (இலிகிதம்) | எழுத்தாற்றல் |
| 3. | கணிதம் | கணிதவியல் |
| 4. | வேதம் | மறை நூல் |
| 5. | புராணம் | தொன்மம் |
| 6. | வியாகரணம் | இலக்கணவியல் |
| 7. | நீதி நூல் | நய நூல் |
| 8. | சோதிடம் | கணியக் கலை |
| 9. | தரும சாத்திரம் | அறத்து பால் |
| 10. | யோகம் | ஓகக் கலை |
| 11. | மந்திரம் | மந்திரக் கலை |
| 12. | சகுனம் | நிமித்தக் கலை |
| 13. | சிற்பம் | கம்மியக் கலை |
| 14. | வைத்தியம் | மருத்துவக் கலை |
| 15. | உருவ சாத்திரம் | உருப்பமைவு |
| 16. | இதிகாசம் | மறவனப்பு |
| 17. | காவியம் | வனப்பு |
| 18. | அலங்காரம் | அணி இயல் |
| 19. | மதுர பாடனம் | இனிது மொழிதல் |
| 20. | நாடகம் | நாடகக் கலை |
| 21. | நிருத்தம் | ஆடற் கலை |
| 22. | சத்த பிரமம் | ஒலிநுட்ப அறிவு |
| 23. | வீணை | யாழ் இயல் |
| 24. | வேனு | குழலிசை |
| 25. | மிருதங்கம் | மத்தள நூல் |
| 26. | தாளம் | தாள இயல் |
| 27. | அகத்திர பரீட்சை | வில்லாற்றல் |
| 28. | கனக பரீட்சை | பொன் நோட்டம் |
| 29. | இரத பரீட்சை | தேர் பயிற்சி |
| 30. | கச பரீட்சை | யானையேற்றம் |
| 31. | அசுவ பரீட்சை | குதிரையேற்றம் |
| 32. | இரத்தின பரீட்சை | மணி நோட்டம் |
| 33. | பூ பரீட்சை | மண்ணியல் |
| 34. | சங்கிராம இலக்கணம் | போர்ப் பயிற்சி |
| 35. | மல்யுத்தம் | கைகலப்பு |
| 36. | ஆகர்சணம் | கவிர்ச்சியல் |
| 37. | உச்சாடணம் | ஓட்டுகை |
| 38. | வித்து வேஷணம் | நட்பு பிரிக்கை |
| 39. | மதன சாத்திரம் | மயக்குக் கலை |
| 40. | மோகனம் | புணருங் கலை (காம சாத்திரம்) |
| 41. | வசீகரணம் | வசியக் கலை |
| 42. | இரசவாதம் | இதளியக் கலை |
| 43. | காந்தர்வ விவாதம் | இன்னிசைப் பயிற்சி |
| 44. | பைபீல வாதம் | பிறவுயிர் மொழி |
| 45. | தாது வாதம் | நாடிப் பயிற்சி |
| 46. | கெளுத்துக வாதம் | மகிழுறுத்தம் |
| 47. | காருடம் | கலுழம் |
| 48. | நட்டம் | இழப்பறிகை |
| 49. | முட்டி | மறைத்ததையறிதல் |
| 50. | ஆகாய பிரவேசம் | வான்புகுதல் |
| 51. | ஆகாய கமனம் | வான் செல்கை |
| 52. | பரகாயப் பிரவேசம் | கூடுவிட்டு கூடுபாய்தல் |
| 53. | அதிரிச்யம் | தன்னுறு கரத்தல் |
| 54. | இந்திர சாலம் | மாயம் |
| 55. | மகேந்திர சாலம் | பெருமாயம் |
| 56. | அக்னி தம்பம் | அழற் கட்டு |
| 57. | சல தம்பம் | நீர்க் கட்டு |
| 58. | வாயு தம்பம் | வளிக் கட்டு |
| 59. | திட்டி தம்பம் | கண் கட்டு |
| 60. | வாக்கு தம்பம் | நாவுக் கட்டு |
| 61. | சுக்கில தம்பம் | விந்துக் கட்டு |
| 62. | கன்ன தம்பம் | புதையற் கட்டு |
| 63. | கட்க தம்பம் | வாட் கட்டு |
| 64. | அவத்தை பிரயோகம் | சூனியம் |
# ஆய கலைகள் அறுபத்து நான்கு

## வேறொரு பட்டியல்

1. பாட்டு (கீதம்);  
2. இன்னியம் (வாத்தியம்);  
3. நடம் (நிருத்தம்);  
4. ஓவியம்;  
5. இலைப்பொட்டுக் (பத்திர திலகம்) கத்தரிக்கை;  
6. பல்வகை யரிசி பூக்களாற் கோலம் வைத்தல்;  
7. பூவமளியமைக்கை;  
8. ஆடையுடை பற்களுக்கு வண்ணமமைக்கை;  
9. பள்ளியறையிலும் குடிப்பறையிலும் மணி பதிக்கை;  
10. படுக்கையமைக்கை;  
11. நீரலை அல்லது நீர்க்கிண்ண இசை (ஜலதரங்கம்);  
12. நீர்வாரி யடிக்கை;  
13. உள்வரி (வேடங்கொள்கை);  
14. மாலைதொடுக்கை;  
15. மாலை முதலியன் அணிகை;  
16. ஆடையணிகளாற் சுவடிக்கை;  
17. சங்கு முதலியவற்றாற் காதணியமக்கை;  
18. விரை கூட்டுகை;  
19. அணிகலன் புனைகை;  
20. மாயச்செய்கை (இந்திரசாலம்);  
21. குசுமாரரின் காமநூல் நெறி (கௌசுமாரம்);  
22.கைவிரைவு (ஹஸ்தலாவகம்);  
23. மடைநூலறிவு (பாகசாத்திர வுணர்ச்சி);  
24. தையல்வேலை;  
25. நூல்கொண்டு காட்டும் வேடிக்கை;  
26. வீணை யுடுக்கைப் பயிற்சி (வீணை டமருகப் பயிற்சி);  
27. விடுகதை (பிரேளிகை);  
28. ஈற்றெழுத்துப் பாப் பாடுகை;  
29. நெருட்டுச் சொற்றொடரமக்கை;  
30. சுவைத்தோன்றப் பண்ணுடன் வசிக்கை;  
31. நாடகம் உரைநடை (வசனம்) யிவற்றினுணர்ச்சி;  
32. குறித்தபடி பாடுகை (ஸமஸ்யாபூரணம்);  
33. பிரம்பு முத்தலியவற்றாற் கட்டில் பின்னுதல்;  
34. கதிரில் நூல் சுற்றுகை;  
35. மரவேலை;  
36. மனைநூல் (வாஸ்து வித்தை);  
37. காசு, மணி நோட்டம் (நாணய ரத்னங்களின் பரிசோதனை);  
38. நாடிப்பயிற்சி (தாதுவாதம்);  
39. மணிக்கு நிறமமைக்கையும் மணியின் பிறப்பிட மறிகையும்;  
40. தோட்டவேலை;  
41. தகர்ப்போர் சேவற்போர் முதலிய விலங்கு பறவைப்போர்;  
42. கிளி நாகணங்கட்குப் பேச்சுப் பயிற்றுவகை;  
43. உடம்பு பிடிக்கையும் எண்ணைய் தேய்க்கையும்;  
44. குழூவுக்குறி (சங்கேதாக்ஷரங்களமத்துப் பேசுகை);  
45. மருமமொழி (ரகசிய பாஷை);  
46. நாட்டுமொழி யறிவு (தெசபாஷை யுணர்ச்சி);  
47. பூத்தேர் (புஷ்பரதம்) அமக்கை;  
48. முற்குறி (நிமித்தம்) அமைக்கை;  
49. பொறியமைக்கை;  
50. ஒருகாலிற் கொள்கை (ஏகசந்தக்கிராகித்வம்);  
51. இருகாலிற் கொள்கை (துவிசந்தக்கிராகித்வம்);  
52. பிதிர்ப்பா (கவி) விடுக்கை;  
53. வனப்பு (காவியம்) இயற்றுகை;  
54. உரிச்சொல்லறிவு (நிகண்டுணர்ச்சி);  
55. யாப்பறிவு;  
56. அணியறிவு (அலங்காரவுணர்ச்சி);  
57. மாயக்கலை (சாலவித்தை);  
58. ஆடையணியுந் திறமை (உடுத்தலிற் சாமர்த்தியம்);  
59. சூதாட்டம்;  
60. சொக்கட்டான்;  
61. பாவை (பொம்மை), பந்து முதலியன வைத்தாடுகை;  
62. யானயேற்றம், குதிரையேற்றம் பயிற்சி;  
63. படக்கலப் பயிற்சி;  
64. உடற் (தேகப்) பயிற்சி (சது.).
# வித்தகவிழையம்

மணி|]]
**வித்தகவிழையம்** (*endosperm*) என்பது கருத்தரித்தலின் போது பெரும்பாலான பூக்கும் தாவரங்களின் விதைக்குள்ளே உற்பத்தியாகும் திசுவாகும். முளையத்தைச் சூழ்ந்திருக்கும் இத்திசுவில் எண்ணெய்சத்தும் புரதமும் இருந்தாலும், மாப்பொருள்(ஸ்டார்ச்) வடிவில் ஊட்டச்சத்தைக் கொண்டுள்ளது. இது மனித உணவுகளில் முக்கிய ஊட்டச்சத்து மூலமாகயிருக்கிறது. எடுத்துக்காட்டாக, பார்லி வித்தகவிழையம் பீர் உற்பத்தி முக்கிய ஆதாரமாகவும், கோதுமை வித்தகவிழையம், ரொட்டிக்கு மாவாகவும் பயன்படுகிறது. தேங்காய் மற்றும் சோளம் போன்றவற்றின் உண்ணப்படும் பகுதி வித்தகவிழையம் ஆகும். ஆர்க்கிட் போன்ற தாவரங்களில் வித்தகவிழையம் விதையில் இல்லாமல் இருக்கும்.
# மைதா

**மைதா** ஒரு இறுதியாக அரைக்கப்பட்டு சுத்திகரிக்கப்பட்ட கோதுமை (தென்னிந்தியாவில் மரவள்ளிக் கிழங்கு) மாவு ஆகும். இந்திய துரித உணவு வகைகளிலும், பேக்கரிகள் மற்றும் ரொட்டி போன்ற இந்திய அடுமனைப் பொருட்கள் தயாரித்தலிலும், சில நேரங்களில் புரோட்டா மற்றும் நான் போன்ற பாரம்பரிய இந்திய ரொட்டி தயாரிப்பிலும் பயன்படுகிறது. இழை தவிடுகள் நீக்கப்பட்ட தானியத்தின் வித்தகவிழையம் (மாச்சத்துக்கொண்ட வெள்ளை பகுதி) கொண்டு தயாரிக்கப்படுகிறது. ஆரம்பத்தில் மஞ்சள் நிற மாவாக இருந்தாலும், பென்சோயில் பெராக்சைடு சலவை செய்யப்பட்டு வெள்ளை நிறமாக மாறுகிறது. இந்த பென்சோயில் பெராக்சைடு சீனா, ஐரோப்பிய ஒன்றியம்,) நாடுகளில் தடை செய்யப்பட்டுள்ளது குறிப்பிடத்தக்கது. மேலும் அலொட்சான் மூலம் மென்மையாக்கப்படுவதால் விலங்குகள் மற்றும் மற்ற இனங்கள் கணையத்தில் உள்ள பீட்டா செல்கள் அழிக்க அழைக்கப்பட்டு, நீரிழிவு நோய் பாதிக்க காரணமாக அமைகிறது. பெரும்பாலும் மைதாவைவிட தவிடு என அறியப்படும் பழுப்பு வெளித் தோலுடன் அரைக்கப்பட்ட கோதுமை மாவுதான் அதிக நார்ச்சத்துக் கொண்டு ஆரோக்கியமானதாக கருதப்படுகிறது.  
மைதா மத்திய ஆசிய மற்றும் தென்கிழக்கு ஆசியவில் உணவாகப் பயன்படுத்தப்படுகிறது. இது இந்தியாவில் சுவரொட்டிகள் ஒட்டுவதற்கான பசையாகவும் பயன்படுத்தப்படுகிறது. தென்னிந்தியாவில், கோதுமை அதிகமில்லாததால் மரவள்ளிக்கிழங்கிலிருந்து மைதா மாவு, ரவை, சேமியா, ஜவ்வரிசி முதலியன தயாரிக்கப்படுகிறது. சேலம், தர்மபுரி பகுதிகள் "ஜவ்வரிசி" உற்பத்திக்கு பெயர்போனவை,
அமெரிக்காவில் கிடைக்கும் பேஸ்ட்ரி மாவு மைதாவிற்கு மாற்றாக பயன்படுத்தலாம்.
# பொன். சுந்தரராசு

**பொன். சுந்தரராசு** (பிறப்பு: 1947) இவர் ஒரு சிங்கப்பூர் எழுத்தாளராவார். தமிழ் நாட்டைப் பிறப்பிடமாகக் கொண்ட இவர் பின்பு சிங்கப்பூருக்கு புலம்பெயர்ந்து தனது கல்வியை வள்ளுவர் தமிழ்ப் பள்ளியில் ஆரம்பித்தார். பின்னர் செயிண்ட் ஜார்ஜ்ஸ் தொடக்கப் பள்ளியில் தமது கல்வியைத் தொடர்ந்து உமறுப் புலவர் தமிழ் உயர்நிலைப் பள்ளியில் தனது கல்வியை முடித்துக்கொண்டார். பின்பு மதுரை காமராஜ் பல்கலைக்கழகத்தில் தமிழ் இலக்கியத்தில் இளங்கலைப் பட்டம் பெற்றார்.
# பொன். சுந்தரராசு

## தொழில்

ஆசிரியர். அத்துடன், சிங்கப்பூர் வானொலியிலும், தொலைக்காட்சியிலும் பகுதி நேர செய்தி வாசிப்பாளர்.
# பொன். சுந்தரராசு

## இலக்கியப் பணி

சிறுகதை, நாவல், நாடகம், கட்டுரை என பல்துறைகளிலும் பங்களிப்பு அளித்துவரும் இவரின் கன்னியாக்கம் வேலைக்காரன் வேலாயுதன் எனும் தலைப்பில் 1963ல் பிரசுரமானது. அன்றிலிருந்து சுமார் 40 சிறுகதைகளையும், 50 வானொலி, தொலைக்காட்சி நாடகங்களையும், 7 ஆய்வுக் கட்டுரைகளையும், 20 வானொலிச் சிறுவர் கதைகளையும் திருமுகன் எனும் புனைப் பெயரில் எழுதியுள்ளார். இவரின் பல ஆக்கங்கள் வானொலி, தொலைக்காட்சிக்களில் ஒலி ஒளிபரப்பானதுடன், சிங்கப்பூர் மலேசிய பத்திரிகைளில் பிரசுரமாகியுமுள்ளன. மேலும் இவர் சிங்கப்பூர்த் தமிழ் மொழி - தமிழ் இலக்கியக் கருத்தரங்கு, சிங்கப்பூர்த் தமிழ் இளையர் மாநாடு, உலகத் தமிழாசிரியர் மாநாடு ஆகிய அரங்குகளில் தமிழ் இலக்கியம், தமிழ்மொழி கற்றல் - கற்பித்தல் தொடர்பான பல ஆய்வுக் கட்டுரைகளையும் எழுதியுள்ளார்.
# பொன். சுந்தரராசு

## வகித்த பதவிகள்

சிங்கப்பூர் தமிழ் எழுத்தாளர் கழகத்தின் செயலாளராகவும், சிங்கப்பூர்த் தமிழாசிரியர் சங்கத்தின் துணைத் தலைவராகவும், அரசாங்கத்தின் மக்கள் கழக மேலாண்மைக் குழு உறுப்பினராகவும், சிங்கப்பூர்த் தமிழாசிரியர் சங்கம் வெளியிடும் தமிழாசிரியர் குரல் எனும் இதழின் (1992 - 1996) பொறுப்பாசிரியராகவும் பணியாற்றியுள்ளார்.
# பொன். சுந்தரராசு

## எழுதியுள்ள நூல்கள்

#### சிறுகதைத் தொகுப்புகள்

- என்னதான் செய்வது?
- புதிய அலைகள்
# பொன். சுந்தரராசு

## எழுதியுள்ள நூல்கள்

#### நாடக நூல்

- உதயத்தை நோக்கி
# பொன். சுந்தரராசு

## பெற்ற பரிசில்கள்

- தொலைக்காட்சி நாடகப் போட்டியில் 'ஒரே முறை' எனும் நாடகத்திற்கான முதல் பரிசு (1970)
- என்னதான் செய்வது எனும் சிறுதைக்கான தமிழ்நேசனின் பவுன் பரிசு (1973)
- சிங்கப்பூரின் சிறுவர் சிறுகதைப் போட்டியில் வென்றது யார்? எனும் சிறுகதைக்கான முதல் பரிசு
- சிங்கப்பூரின் தேசியச் சிறுகதைப் போட்டியில் பிரிவு எனும் கதைக்கான இரண்டாம் பரிசு
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# மூக்கறு போர்

**மூக்கறு போர்** இது திண்டுக்கல்லில் மைசூர் நாட்டின் அரசர் கந்தீரவன் படையினருக்கும், மதுரை திருமலை நாயக்கரின் படையினருக்கும் நடந்த போரைப்பற்றியது.